
[bookmark: _Toc191297253][bookmark: _Toc234440967][bookmark: _Toc234490122]Uvod
Za učinkovito, varno in kakovostno digitalizacijo fizičnih zdravstvenih kartonov morajo optični čitalci, ki jih bodo uporabljali izvajalci zdravstvene dejavnosti, izpolnjevati najmanj spodaj navedene tehnične, funkcionalne in servisne zahteve. 
Zahteve so določene z namenom zagotavljanja ustrezne kakovosti zajema dokumentacije, varovanja izvirnega fizičnega gradiva, povezljivosti z naročnikovo rešitvijo ter priprave gradiva za nadaljnjo elektronsko obdelavo in dolgoročno hrambo.

Minimalne zahteve so obvezne in jih nabavljena oprema mora izpolnjevati. 
Priporočila za izbor so namenjena razmisleku upravičencev in pomoči pri iskanju ustrezne opreme na trgu.
Oprema za sofinanciranje mora izpolnjevati minimalne zahteve, ne rabi pa izpolnjevati priporočil. 



[bookmark: _Toc234440968][bookmark: _Toc234490123]Splošne zahteve
Ponujena oprema mora biti:
· nova, 
· nerabljena, 
· serijska, 
· namenjena profesionalni uporabi v pisarniškem okolju, 
· proizvedena s strani proizvajalca z zagotovljenim servisom in rezervnimi deli. 
Ponujena oprema mora vključevati:
· optični čitalec, 
· ustrezne gonilnike, 
· osnovno programsko opremo za delovanje naprave, 
· napajalne in priključne kable, 
· tehnično dokumentacijo in navodila za uporabo.

[bookmark: _Toc234490124][bookmark: _Toc234440969]Tehnične zahteve 

[bookmark: _Toc234440970][bookmark: _Toc234490125]Format dokumentov
Optični čitalec mora omogočati:
· skeniranje dokumentov formata A4, 
· skeniranje dokumentov formata A3, 
· skeniranje enostranskih in dvostranskih dokumentov. 
[bookmark: _Toc234440971][bookmark: _Toc234490126]Flatbed optični čitalec
Optični čitalec mora vključevati flatbed (ploskovni) del za:
· ročno skeniranje kartonastih zdravstvenih map in platnic, 
· občutljivih dokumentov,
· dokumentov z zgibi, spenjalnimi sledmi ali poškodbami, 
· dokumentov, ki niso primerni za ADF podajalnik. 

Minimalna velikost flatbed površine:
· A3.
[bookmark: _Toc234440972][bookmark: _Toc234490127]Samodejni podajalnik dokumentov (ADF)
Optični čitalec mora vključevati samodejni podajalnik dokumentov (ADF).
Minimalna kapaciteta ADF:
· najmanj 50 listov.
ADF mora omogočati: 
· zajem standardne listinske dokumentacije ter dokumentov večjih gramatur oziroma debeline najmanj do 1,2 mm, 
· zajem starejše in delno poškodovane dokumentacije brez poškodovanja dokumentov ali pogostih zagozditev, kadar je dokumentacija glede na stanje primerna za samodejno podajanje.
Optični čitalec mora omogočati: 
· ultrazvočno zaznavanje dvojnega podajanja dokumentov (ultrasonic double feed detection),
· možnost ročne potrditve nadaljevanja zajema pri zaznavi dvojnega podajanja dokumentov, 
· izključitev funkcionalnosti zaznavanja dvojnega podajanja, kadar je to potrebno zaradi posebnosti gradiva.
[bookmark: _Toc234440973][bookmark: _Toc234490128]Hitrost skeniranja
Minimalna hitrost skeniranja:
· najmanj 30 strani/minuto oziroma 60 slik/minuto pri duplex zajemu A4 dokumentov pri 300 DPI.
[bookmark: _Toc234440974][bookmark: _Toc234490129]Dnevna obremenitev
Optični čitalec mora biti namenjen profesionalni uporabi in omogočati večurno dnevno uporabo pri povečanem obsegu skeniranja dokumentacije.
Minimalna dnevna obremenitev najmanj 10.000 strani dnevno.
Ponujena oprema mora zagotavljati stabilno delovanje pri redni uporabi v procesu digitalizacije, brez pogostega pregrevanja, zastojev ali zmanjševanja zmogljivosti, ki bi onemogočalo izvajanje procesa digitalizacije.

[bookmark: _Toc234440975][bookmark: _Toc234490130]Ločljivost zajema
Optični čitalec mora omogočati:
· Optična ločljivost najmanj 600 DPI, 
· zajem najmanj 300 DPI. 
[bookmark: _Toc234440976][bookmark: _Toc234490131]Barvni načini
Optični čitalec mora omogočati:
· črno-beli zajem, 
· sivinski zajem, 
· barvni zajem. 
Privzeti način zajema se določi glede na vrsto gradiva in zahteve postopka digitalizacije.
Črno-beli zajem se lahko uporablja za dokumente z jasno kontrastnim tiskanim besedilom, kadar ni tveganja za izgubo vsebinsko pomembnih informacij.
Kadar dokument vsebuje rokopise, žige, barvne oznake, markerje, slike, grafe, specialistične izvide, slabše čitljive zapise ali druge vsebinsko pomembne barvne elemente, mora biti omogočen sivinski ali barvni zajem.
[bookmark: _Toc234440977][bookmark: _Toc234490132]Podprte gramature papirja
Optični čitalec mora omogočati zajem:
· standardnega pisarniškega papirja, 
· tanjših in debelejših dokumentov, 
· dokumentov večjih gramatur oziroma debeline najmanj do 1,2 mm,
· kartonastih map in platnic. 
Ponujena oprema mora omogočati zajem dokumentov različnih gramatur brez poškodb dokumentacije.

[bookmark: _Toc234440978][bookmark: _Toc234490133]Kakovost in zaščita dokumentov
Optični čitalec mora omogočati:
· zaznavanje zagozditve papirja, 
· mehanizem za zaščito dokumentov pred poškodbami, 
· samodejno zaustavitev ob nepravilnem podajanju, 
· zajem dokumentov brez vidnih deformacij slike, 
· zmanjševanje preboja besedila (bleed-through reduction).


[bookmark: _Toc234440979][bookmark: _Toc234490134]Povezljivost in kompatibilnost
[bookmark: _Toc234440980][bookmark: _Toc234490135]TWAIN podpora
Optični čitalec mora:
· podpirati standard TWAIN, 
· vključevati TWAIN gonilnike, 
· omogočati uporabo z naročnikovo aplikacijo preko standarda TWAIN. 
· Ponudnik mora predložiti izjavo o TWAIN kompatibilnosti.
[bookmark: _Toc234440981][bookmark: _Toc234490136]Operacijski sistemi
Ponujeni gonilniki morajo podpirati:
· standardna Windows 10 ali novejša okolja. 
[bookmark: _Toc234440982][bookmark: _Toc234490137]Povezljivost
Optični čitalec mora omogočati:
· povezavo preko USB 3.0 ali novejše. 
LAN in WiFi povezljivost nista zahtevani.


[bookmark: _Toc234440983][bookmark: _Toc234490138]Podprti formati zapisa
Zajem dokumentacije mora omogočati pripravo gradiva za dolgoročno elektronsko hrambo skladno z zahtevami Arhiva Republike Slovenije.
Optični čitalec oziroma priložena programska oprema morata omogočati zajem v naslednje formate:
· TIFF (brez izgub)
· PDF/A-1 ali višji
· JPEG 2000.
Celoten seznam priporočenih formatov je objavljen na spletni strani Arhiva RS: https://www.gov.si/assets/organi-v-sestavi/Arhiv-RS/Zakonodaja/Pravilnik-o-enotnih-tehnoloskih-zahtevah-za-zajem-in-hrambo-gradiva-v-digitalni-obliki/Seznam-oblik-zapisa-za-dolgorocno-hrambo-ver-1.0.pdf

[bookmark: _Toc234440984][bookmark: _Toc234490139]Dodatne funkcionalnosti
Optični čitalec mora omogočati:
· duplex skeniranje, 
· možnost izključitve funkcionalnosti zaznavanja dvojnega podajanja (double feed detection),
· samodejno poravnavo dokumentov, 
· samodejno obrezovanje, 
· zaznavanje praznih strani.

[bookmark: _Toc234440985][bookmark: _Toc234490140]Lokacijske zahteve
Optični čitalec mora biti:
· primeren za namizno uporabo, 
· primeren za uporabo v pisarniškem okolju, 
· primeren za večurno dnevno uporabo. 

[bookmark: _Toc234440986][bookmark: _Toc234490141]Dobava, namestitev in preizkus
Izvajalec mora:
· izvesti dobavo opreme naročniku, 
· izvesti dostavo in namestitev opreme na lokacijah naročnika, 
· namestiti ustrezne gonilnike, 
· preveriti delovanje opreme, 
· izvesti osnovni funkcionalni preizkus, 
· uporabnikom izvesti osnovni prikaz uporabe. 

[bookmark: _Toc234440987][bookmark: _Toc234490142]Garancija in servis
Izvajalec mora zagotoviti:
· garancijo za obdobje najmanj treh (3) let od prevzema opreme,
· servis in tehnično podporo v Republiki Sloveniji.

Odzivni čas servisa:
· najkasneje naslednji delovni dan po prijavi napake. 
V primeru, da napake ni mogoče odpraviti najkasneje v dveh (2) delovnih dneh od prijave napake, mora izvajalec zagotoviti nadomestni optični čitalec enakih ali boljših karakteristik.
Nadomestni optični čitalec mora omogočati nadaljevanje dela brez bistvenih omejitev in mora izpolnjevati najmanj ključne tehnične zahteve naročnika.


[bookmark: _Toc234440988][bookmark: _Toc234490143]Dokazila
Ponudnik mora predložiti:
· tehnično dokumentacijo proizvajalca, 
· izjavo o TWAIN kompatibilnosti, 
· izjavo o skladnosti ponujene opreme s tehničnimi zahtevami naročnika.

